**Smart farmer ต้นแบบ การปลูกกระเจียวหวานสร้างรายได้งาม**

**นายเมืองชัย ทองลา**

**เกษตรกรต้นแบบ การปลูกกระเจียวหวานสร้างรายได้งาม**

**ที่อยู่ : 110 หมู่ 4 ตำบลโคกนาโก อำเภอป่าติ้ว   
จังหวัดยโสธร โทร. 095-593-9010**



**จุดเริ่มต้นอาชีพเกษตรกร**

- นายเมืองชัย ทองลา บัณฑิตมหาวิทยาลัยแม่โจ้ -แพร่ ได้หาประสบการณ์จากการทำการเกษตร  
และการทำธุรกิจมาสักพัก และได้รับใช้ชาติมา 2 ปี โดยประจำการที่กองพันทหารราบ โรงเรียนนายร้อย  
พระจุลจอมเกล้า จังหวัดนครนายยก ก่อนปลดประจำการเพื่อนๆที่เรียนมาในสายงานเดียวกัน   
ประสบความสำเร็จกันหมดแล้ว จึงคิดว่าทำยังไงถึงจะตามเพื่อนให้ทัน พอดีมีเพื่อนที่แม่ฮ่องสอนเขาเป็นคนที่ไม่ได้ทำงานตามสายงานที่ได้เรียนมาเลย จึงทำให้เกิดแนวคิดว่า คนเรามีหลายเส้นทางที่จะประสบความสำเร็จให้เลือก และไม่จำเป็นต้องทำงานตามสายงานที่เรียนมาอย่างเดียว จึงไปศึกษาเรียนรู้การทำงานกับเพื่อนที่แม่ฮ่องสอนเกี่ยวกับการแปรรูป การตลาด การขายของออนไลท์ และการทำการเกษตรอื่นๆ โดยยึดทรัพยากรที่มีอยู่ในพื้นที่เป็นหลัก

**การเรียนรู้จากการทดลอง**

จากการเรียนรู้ที่ผ่านมาจึงได้รวมกลุ่มชาวบ้านจดวิสาหกิจชุมชน ในนามวิสาหกิจชุมชนกระเจียวหวานบ้านโคกนาโก ซึ่งเลือกพืชที่มีในชุมชนและคิดว่าสามารถสร้างรายได้ได้ดีคือกระเจียวหวาน  
โดยมีการรวมกลุ่มกันปลูก รวมกลุ่มกันขาย มีการตั้งกฎกติกาข้อบังคับของกลุ่มที่ชัดเจน มีการรวมกลุ่มเพาะต้นกล้าขาย ศึกษาวิธีการปลูกกระเจียวหวานที่ถูกต้องและเหมาะสมในการพัฒนาผลผลิต มีการถ่ายทอดเทคโนโลยีต่างๆเกี่ยวกับการปลูกกระเจียวหวาน และสามารถขายดอกและหัวพันธุ์ที่มีคุณภาพ รวมถึงการแปรรูปผลผลิต สามารถรวบรวมสินค้าให้กับชุมชนและตลาดสินค้าต่างๆให้เป็นที่รู้จัก อีกทั้งยังนำเรื่องของตลาด  
นำการผลิตมาใช้ โดยเน้นการผลิตด้วยระบบเกษตรอินทรีย์เป็นหลัก มีการวางแผนการผลิตที่ชัดเจน มีตลาด  
ที่รองรับและคาดว่าจะสามารถพัฒนาต่อยอดต่อไปในอนาคตได้

**บทเรียนของความสำเร็จ**

ปัจจัยความสำเร็จในการประกอบอาชีพการเกษตร ของ Smart Farmer ต้นแบบ

1. การบริหารจัดการกระบวนการผลิต ผลผลิต และด้านการตลาด

มีการบริหารจัดการแบบรวมกลุ่มในรูปของวิสาหกิจชุมชน โดยใช้กลยุทธ์ตลาดนำการผลิต

2.การแสวงหาความรู้ในการประกอบอาชีพ และการเชื่อมโยงเครือข่าย

3.การศึกษาจากหาความรู้จากเกษตรกรต้นแบบที่ประสบความสำเร็จและอบรมความรู้จากหน่วยงาน ด้านการเกษตร

4.พัฒนาสินค้าเกษตรอย่างต่อเนื่องทั้งด้านคุณภาพและการแปรรูปสินค้า

5.มีการประชาสัมพันธ์สินค้าอย่างต่อเนื่องเช่น การออกบู๊ทแสดงสินค้าในงานต่างๆ เฟสบุ๊ค ไลท์ และช่องทางอื่นๆ

**การสรุปความรู้ (knowledge Assets) คือปัจจัยที่ทำให้การทำงานนั้นประสบความสำเร็จ**

1. เข้ารับรองการอบรม จากหน่วยงานต่างๆ เช่นหน่วยงานของกระทรวงเกษตรและสหกรณ์
2. ทดลองปฏิบัติจริง นำความรู้ที่ได้รับจากการอบรมมาปรับใช้ในพื้นที่
3. ศึกษาดูงาน จากแหล่งต่างๆ เพื่อนำมาประยุกต์ในการประกอบอาชีพ เช่น การทำปุ๋ยอินทรีย์ และน้ำหมักชีวภาพสำหรับเพิ่มผลผลิต
4. การผสมผสานความรู้วิชาการที่ได้รับการอบรมกับภูมิปัญญาท้องถิ่น เช่น การน้ำหมักชีวภาพโดยการหมักที่นำวัสดุมาใส่รวมกันในกระสอบมัดให้แน่นแล้วแช่ด้วยน้ำผสมกากน้ำตาล
5. มีการวางแผนการผลิตพืชรายปี

**แก่นความรู้ (Core competence) คือสมรรถนะหลักที่ทำให้การทำงานประสบความสำเร็จ**

1. เข้ารับรองการอบรม
2. ทดลองปฏิบัติจริง
3. ศึกษาดูงาน
4. การผสมผสานความรู้วิชาการที่ได้รับการอบรมกับภูมิปัญญท้องถิ่น
5. การวางแผนการผลิต

**กลยุทธ์ที่ใช้ในการแก้ปัญหา (Tactics)**

การเรียนรู้ด้วยตนเองและเครือข่ายแล้วนำมาปรับใช้ในพื้นที่ตามความเหมาะสม

**กฎระเบียบ/ แนวคิดทฤษฎีที่เกี่ยวข้องกับการทำงาน (Theory)**

หลักปรัชญาเศรษฐกิจพอเพียง และการจัดสรรพื้นที่ให้ได้ประโยชน์สูงสุด

**รายชื่อผู้ร่วมถอดบทเรียน**

* นายประมวล อักษร เกษตรอำเภอป่าติ้ว
* นางจุฑามาศ คำสุนทร นักวิชาการส่งเสริมการเกษตรชำนาญการ
* นายสมยศ แสงวงค์ นักวิชาการส่งเสริมการเกษตรปฏิบัติการ
* นางสาวดวงใจ ประกอบสันต์ นักวิชาการส่งเสริมการเกษตรปฏิบัติการ